Tombstone - grad koji živi od legende ”OK Coral“
Tombstone ima četiri magične riječi: Tombstone, OK Coral, Earp and Holiday. Bez te četiri riječi i njihove magičnosti, ovaj bi grad nes
Iz serije putopisnih reportaža iz Amerike, evo i priče o Tombstone-u, gradu na jugu Sjedinjenih Država u saveznoj državi Arizona. U tom gradu posjetitelji, koji dolaze iz svih krajeva svijeta, još uvijek mogu pronaći tračak starog američkog zapada kada je čovjek preko noći mogao postati bogat i kada su nasilje i bezakonje bili stil života. Danas zapravo, Tombstone, nastoji za posjetitelje oživjeti davno prošlo doba. Tombstone, ili nadgrobni kamen, je ime dobio 1877. nakon što je tragač zlata Ed Schieffelin otkrio bogato nalazište srebra u tom području. Uradio je to kako bi obilježio upozorenje koje je dobio kada je prvi put krenuo u pustinju i kada su mu rekli da će umjesto srebra naći svoj nadgrobni kamen. Kada su privučeni srebrom ljudi počeli dolaziti u rudnike, kockarnice, saloni, i javne kuće nicali su preko noći. Do ranih 1880-tih grad je narastao na oko 10 hiljada stanovnika. Joe Roberts je lokalni istoričar: "Toliko se toga ovdje desilo u kratkom istorijskom periodu. U to vrijeme ovo je bio najbrže rasući rudarski grad u cijeloj Americi. Svi su, od San Francisca do New Yorka i Chicaga znali sve o Tombstone-u i svemu što se u njemu dogadja." Ben Trywick, takodjer lokalni istoričar, kaže da je na vrhuncu svog napretka Tombstone bio opasno mjesto. "Nasilja je bilo na ulicama, ispred zgrada, u barovima i kockarnicama. Ja kažem da Tombstone ima četiri magične riječi: Tombstone, OK Coral, Earp and Holiday. Bez te četiri riječi i njihove magičnosti, ovaj bi grad nestao u pustinjskoj prašini kao i mnogi drugi rudarski gradovi u pustinji." Te riječi govore o poznatim pričama starog zapada: O bitci kod OK Corrala gdje su se Wyatt Earp i njegov prijatelj Doc Holiday suprostavili grupi kauboja. Ben Trywick, istoričar: "Bili su kauboji koji nisu htjeli predati svoje pištolje, koji su kršili zakon, a u gradu je bio sherif spreman da sprovodi zakon, i konačno je moralo doći do tačke kada su se morali sukobiti." U pucnjavi su tri kauboja ubijeni, a dvojica drugih ozbiljno ranjeni. To je kasnije postalo poznato kao Obračun kod OK Corala. Deceniju poslije te famozne bitke, Tombstownu je sreća okrenula ledja. Rudnici srebra su poplavljeni i većina stanovnika je napustilo grad. Ali Tombstone nije nestao. Danas su istorijske zgrade obnovljene i obnovljeni Divlji Zapad privlači posjetitelje iz cijelog svijeta. Ben Trywick, istoričar: "Tužno je kada gledate ove grobove, i shvatate da su ti ljudi stvorili istoriju. I to je bilo slavno doba Amerike, ali to je doba koje je bilo i nestalo i više se nikada neće vratiti.